CELEX: 62016TN0347
Language: fi
Date: 2016-06-29 00:00:00
Title: Asia T-347/16: Kanne 29.6.2016 – Inox Mare v. komissio

16.8.2016   
            
            
               FI
            
            
               Euroopan unionin virallinen lehti
            
            
               C 296/38
            
         Kanne 29.6.2016 – Inox Mare v. komissio
   (Asia T-347/16)
   (2016/C 296/48)
   Oikeudenkäyntikieli: italia
   
      Asianosaiset
   
   
      Kantaja: Inox Mare Srl (Rimini, Italia) (edustaja: R. Holzeisen, asianajaja)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta kumoamaan komission 6.1.2016 tekemän päätöksen K(2015) 9672 lopullinen, jossa todetaan, ettei tuontitullien palauttaminen kyseisessä tapauksessa ole perusteltua (REM 02/14), ja velvoittamaan komission korvaamaan oikeudenkäyntikulut.
   
      Oikeudelliset perusteet ja pääasialliset perustelut
   
   Käsiteltävässä asiassa riitautettu päätös on jatkotoimenpide päätökselle, joka riitautettiin asiassa C-289/16, Inox Mare v. komissio.
   Kantaja väittää vaatimuksensa tueksi, että riidanalainen päätös on lainvastainen niiden vakavien sääntöjenvastaisuuksien johdosta, joita tapahtui siihen liittyvässä OLAFin tutkintamenettelyssä, joka saatettiin päätökseen edellä mainitussa asiassa T-289/16 riitautetussa loppuraportissa.
   Täsmällisemmin riidanalaista toimenpidettä rasittavat seuraavat lainvastaisuudet:
   
               —
            
            
               polkumyyntitulleista annetun yhteisön lainsäädännön rikkominen ja virheellinen soveltaminen
            
         
               —
            
            
               Filippiinien ja yhteisön lainsäädännön, jossa filippiiniläisille tulliviranomaisille asetetaan velvollisuus tarkistaa niiden vahvistamien tavaroiden alkuperä, rikkominen ja virheellinen soveltaminen
            
         
               —
            
            
               yhteisön tullikoodeksista 12.10.1992 annetun neuvoston asetuksen (ETY) N:o 2913/92 (EYVL 1992 L 302, s. 1) 220 artiklan 2 kohdan b alakohdan rikkominen ja virheellinen soveltaminen
            
         Näin ollen kantaja vaatii riidanalaisen päätöksen kumoamista sen vuoksi, että sillä rikotaan perustamissopimuksia ja niiden soveltamista koskevia oikeussääntöjä sekä Euroopan unionin perusoikeuskirjaa ja erityisesti sen 41 artiklaa.